CELEX: E1994A1231(04)
Language: da
Date: 1992-05-02 00:00:00
Title: PROTOKOL 3 om EFTA-Tilsynsmyndighedens opgaver og beføjelser med hensyn til statsstøtte

Avis juridique important

|

E1994A1231(04)

PROTOKOL 3 om EFTA-Tilsynsmyndighedens opgaver og beføjelser med hensyn til statsstøtte  

EF-Tidende nr. L 344 af 31/12/1994 s. 0011 - 0011

PROTOKOL 3 om EFTA-Tilsynsmyndighedens opgaver og beføjelser med hensyn til statsstøtte Artikel 11. EFTA-Tilsynsmyndigheden foretager sammen med EFTA-staterne en løbende undersøgelse af de støtteordninger, der findes i disse stater. Den foreslår dem sådanne foranstaltninger, som EØS-aftalens funktion eller gradvise udvikling kræver.2. Finder EFTA-Tilsynsmyndigheden - efter at have givet de interesserede parter en frist til at fremsætte deres bemærkninger - at en støtte, som ydes af en EFTA-stat eller med EFTA-statsmidler, ifølge EØS-aftalens artikel 61 ikke er forenelig med EØS-aftalens funktion, eller at denne støtte misbruges, træffer den beslutning om, at den pågældende EFTA-stat skal ophæve eller ændre støtteforanstaltningen inden for den tidsfrist, som EFTA-Tilsynsmyndigheden fastsætter.Såfremt den pågældende EFTA-stat ikke retter sig efter denne beslutning inden udløbet af den fastsatte frist, kan EFTA-Tilsynsmyndigheden eller en anden interesseret EFTA-stat, uanset bestemmelserne i denne aftales artikel 31 og 32, indbringe sagen direkte for EFTA-Domstolen.På begæring af en EFTA-stat kan EFTA-staterne efter fælles overenskomst beslutte, at en af denne stat ydet eller planlagt støtte, uanset bestemmelserne i EØS-aftalens artikel 61, skal betragtes som forenelig med EØS-aftalens funktion, hvis ganske særlige omstændigheder berettiger en sådan beslutning. Har EFTA-Tilsynsmyndigheden indledt den i dette stykkes første afsnit fastsatte procedure med hensyn til denne støtteforanstaltning, bevirker den pågældende EFTA-stats begæring til EFTA-staterne, at sagens behandling udsættes, indtil EFTA-staterne efter fælles overenskomst har taget stilling til spørgsmålet.Dog træffer EFTA-Tilsynsmyndigheden beslutning, såfremt EFTA-staterne ikke har taget stilling inden tre måneder efter, at begæringen er fremsat.3. EFTA-Tilsynsmyndigheden skal underrettes så betids om enhver påtænkt indførelse eller ændring af støtteforanstaltninger, at den kan fremsætte sine bemærkninger hertil. Er EFTA-Tilsynsmyndigheden af den opfattelse, at det påtænkte er uforeneligt med EØS-aftalens funktion i henhold til EØS-aftalens artikel 61, iværksætter den uopholdeligt den i stk. 2 fastsatte procedure. Den pågældende stat må ikke gennemføre de påtænkte foranstaltninger, før den nævnte procedure har ført til endelig beslutning.Artikel 21. Et rådgivende udvalg bistår EFTA-Tilsynsmyndigheden ved efterprøvningen af den støtte, der ydes til jernbane-, landevejs- og vandvejstrafikken. Dette udvalg har en repræsentant for EFTA-Tilsynsmyndigheden som formand og består af repræsentanter udpeget af hver EFTA-stat. Det indkaldes senest ti dage før mødet med angivelse af dagsordenen; denne frist kan i hastende tilfælde afkortes.2. Udvalget kan undersøge ethvert spørgsmål vedrørende anvendelsen af EØS-aftalens bestemmelser om statsstøtte inden for transportsektoren og afgive sin udtalelse herom.3. Udvalget holdes underrettet om arten og størrelsen af samt i almindelighed om alle formålstjenlige oplysninger om den støtte, der er ydet transportvirksomhederne, så snart EFTA-Tilsynsmyndigheden er blevet gjort bekendt med disse oplysninger i henhold til bestemmelserne i bilag XIII, afdeling I, nr. iv), til EØS-aftalen om statsstøtte i transportsektoren.